**Anexa nr. 2 la HCL nr. 69/27.03.2025**

**CONTRACT DE COMODAT**

**Nr.**

**I. PĂRŢILE CONTRACTANTE**

**1.1.** **MUNICIPIUL SATU MARE**, cu sediul în Satu Mare, P-ţa 25 Octombrie nr.1, telefon/fax 807569/710760, cod fiscal 4038806 cont RO88TREZ54624510220XXXXX deschis la Trezoreria Satu Mare, reprezentat prin dl. Kereskényi Gábor – primar în calitate de **comodant**, pe de o parte, şi

**1.2.** **ASOCIAȚIA** **ORGANIZAȚIA CARITAS A DIECEZEI SATU MARE**, cu sediul în Municipiul Satu Mare, Str.Lűkő Béla nr.15, cod fiscal 28652497, cont RO80RNCB0221011282140001 deschis la Banca Comercială România S.A., reprezentată prin Director general Roman Ioan-Laurențiu, în calitate de **comodatar**, pe de altă parte

În conformitate cu prevederile Hotărârii Consiliului Local al Municipiului Satu Mare ....................... .............. , precum şi a prevederilor art. 2146 – 2157 Cod Civil, au convenit să încheie prezentul contract de comodat,

**II. OBIECTUL CONTRACTULUI**

2.1. Obiectul contractului îl constituie darea în folosință gratuită a imobilului situat în Satu Mare, Str. Uzinei nr. 19/A, căruia în natură îi corespunde Centrul social ,, Casa Prieteniei ,, identificat prin CF nr.162703 Satu Mare, cu nr. cadastral 162703 Satu Mare, având nr. inventar 103039 şi valoare de inventar 518,319.32 lei și a terenului aferent cu nr. de inventar 1075T și valoare de inventar 280,646.40 lei, în vederea desfășurării de activități sociale.

2.2. Schimbarea destinației ori folosirea spațiilor de către comodatar pentru alte activități decât cele prevăzute la punctul 2.1. fără acordul scris la proprietarului – comodant atrage sanțiunea rezilierii de drept a prezentului contract de comodat.

**III. DURATA CONTRACTULUI**

3.1. Imobilul prevăzut la punctul 2.1. se acordă, cu titlu gratuit, de către comodant comodatarului pe o perioada de 10 (zece) ani .

**IV. OBLIGAŢIILE PARTILOR**

4.1. Obligaţiile comodatarului sunt următoarele:

a)  să folosescă bunul potrivit destinației în vederea căreia i-a fost acordată folosința gratuită;

b) să nu modifice în parte, ori în integritatea lui;

c) să ia măsuri pentru repararea şi întreţinerea în siguranţă, exploatare şi funcţionare a imobilului dat în folosinţă şi să suporte toate cheltuielile generate de aceasta;

d) să suporte contravaloarea cheltuielilor de întreţinerea spaţiului (energie termică,energie electrică,apă şi canalizare, salubritate, etc);

e)  să ia măsuri legale pentru prevenirea şi stingerea incendiilor în spaţiul dat în folosinţă ;

f) să prezinte anual autorităţilor deliberative ale administraţiei publice locale, rapoarte privind activitatea de utilitate publică desfăşurată , gradul de implementare la nivelul colectivităţii, precum şi prognoze şi strategii pentru perioada următoare ;

g) să permită accesul autorităţilor deliberative ale administraţiei publice locale, pentru efectuarea controlului asupra bunurilor;

h) răspunde pentru pagubele produse imobiluluii ca urmare a utilizării necorespunzătoare a spaţiului în folosinţă şi va efectua eventualele reparaţii pe cheltuiala proprie ;

i) folosinţa dobândită în baza hotărârii de consiliu local nu poate fi transmisă nici oneros şi nici cu titlu gratuit unei alte peroane fizice sau juridice;

j) de a informa autorităţile deliberative ale administraţiei publice locale cu privire la orice tulburare adusă dreptului de folosinţă precum şi despre existenţa unor cauze sau iminenţa producerii unor evenimente de natură să conducă la imposibilitatea exploatării bunului;

k) să restituie imobilul dat în folosinţă în stare corespunzătoare la încetarea termenului de folosinţă, liber de orice sarcini;

4.2. Obligaţiile comodantului sunt următoarele:

a) să verifice modalitatea în care sunt respectate condițiile de folosință gratuită stabilite prin actul de dare în folosință și lege;

b) de a înceta folosința gratuită și restituirea bunului, atunci când interesul public legitim o impune

**V. ÎNCETAREA ŞI REZILIEREA CONTRACTULUI**

5.1. Prezentul contract încetează în caz de nerespectare a prevederilor art. 2.2.

5.2. Rezilierea contractului operează în caz de nerespectare a obligaţiilor prevăzute la art. 4.1., 4.2.

5.3. Rezilierea prezentului contract se va notifica, cu cel puţin 30 ( treizeci) zile calendaristice înainte de data la care încetarea urmează să-şi producă efectele.

5.4 Prin acordul de voinţă scris al părţilor.

**VI. NOTIFICÃRILE ÎNTRE PÃRTI**

6.1. În acceptiunea părţilor contractante, orice notificare adresatã de una dintre acestea celeilalte este valabil îndeplinitã dacã va fi transmisã la adresa /sediul prevãzut în partea introductivã a prezentului contract.

6.2. În cazul în care notificarea se face pe cale postalã, ea va fi transmisã, prin scrisoare recomandatã, cu confirmare de primire (A.R.) si se considerã primitã de destinatar la data mentionatã de oficiul postal primitor pe aceastã confirmare.

6.3. Notificările verbale nu se iau in considerare de nici una dintre părţi, dacă nu sunt confirmate, prin intermediul uneia dintre modalitãtile prevãzute la alineatele precedente.

**VII. FORȚA MAJORĂ**

7.1. Nici una dintre parțile contractante, conform art. 1634 Cod civil, nu răspunde de neexecutarea la termen sau/și de executarea în mod necorespunzător - total sau parțial - a oricarei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră, așa cum este definită de lege.

7.2. Partea care invocă forța majoră este obligată să notifice celeilalte părți, în termen de 15 zile calendaristice, producerea evenimentului și să ia toate măsurile posibile în vederea limitării consecințelor lui.

7.3.Dacă în termen de 90 de zile calendaristice de la producere, evenimentul respectiv nu încetează, părțile au dreptul să-și notifice încetarea de plin drept a prezentului contract fără ca vreuna dintre ele să pretindă daune-interese.

**VIII. SOLUŢIONAREA LITIGIILOR**

8.1. Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

8.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente, de la sediul comodantului.

**IX. MODALITĂȚI DE ANGAJARE A RĂSPUNDERII ȘI SANCȚIUNI**

9.1. Constituie contravenții, dacă nu sunt săvârșite în astfel de condiții încât să fie considerate, potrivit legii penale infracțiuni: încălcarea prevederilor art. 4.1

9.2. Contravențiile prevăzute la art 4.1 lit. a), b), f), g), k) , se sancționează cu amendă de la 5000 lei-15 000 lei

9.3. Contravențiile prevăzute la art 4.1 lit. i), se sancționează cu amendă de la 5000 lei-10 000 lei

**X.CLAUZE FINALE**

10.1. Modificarea prezentului contract se face numai prin act adiţional încheiat între părţile contractante.

10.2. Părtile au înţeles să încheie azi …………............……. prezentul contract în 2(două) exemplare, din un exemplar pentru comodant şi un exemplar pentru comodatar.

**Comodant, Comodatar,**

Municipiul Satu Mare Asociația Caritas a Diecezei Satu Mare

**Primar, Director general,**

Kereskényi Gábor Roman Ioan-Laurențiu

**Șef Serviciu Patrimoniu, Concesionări, Închirieri**

Faur Mihaela

**Vizat Juridic**

Vizat spre neschimbare

Președinte de ședință Secretar general